1995年魁北克獨立公投

1995年魁北克獨立公投係加拿大魁北克第二次就應唔應該脫離加拿大獨立舉行全民公投。公投喺1995年10月30號舉行，至今都重係魁北克歷史上投票率最高嘅公投。最後反對派以54228票險勝。

背景

公投問題

法文版嘅公投問題係：
Acceptez-vous que le Québec devienne souverain, après avoir offert formellement au Canada un nouveau partenariat économique et politique, dans le cadre du projet de loi sur l'avenir du Québec et de l'entente signée le 12 juin 1995?

英文版嘅公投問題係：
Do you agree that Québec should become sovereign after having made a formal offer to Canada for a new economic and political partnership within the scope of the bill respecting the future of Québec and of the agreement signed on June 12, 1995?

公投問題譯成粵語係：
閣下同唔同意魁北克應該喺有關魁北克前途嘅法案，以及喺1995年6月12號簽署嘅協定所確立嘅範圍裡邊，正式向加拿大提出建立一種新嘅經濟及政治關係，然後獲得主權？

此外，喺原住民社區分發嘅選票有譯成原住民語言嘅公投問題。

但係由於公投問題裡邊連「國家」爾個詞都無提到，祇係問魁北克應唔應該「獲得主權」，加上當時魁北克之外無其他加拿大領袖同魁北克領袖商量過「建立一種新嘅經濟及政治關係」，因此被統派領袖批評問題「太過唔清晰」。而一項喺公投一個月前進行嘅民意調查顯示，超過28%嘅選民認為：公投通過徂。魁北克政府都祇會向加拿大政府爭取更多權力，爾魁北克人依然會有權攞加拿大護照同係加拿大聯邦大選裡邊投票。

結果

重要結果

講法文嘅魁北克人第一次成為獨派嘅重要支持者：統計顯示60%嘅講法文嘅魁北克人都投票贊成獨立；
主要講其他語言嘅社區依然係統派嘅重要票倉；
原住民方面，因紐特人同聖詹士灣克里人大部份都反對獨立；但係遠離安大略－魁北克邊界嘅原住民，就有相當一部份支持獨立。

事後

時任魁北克省長澤·帕希佐喺事後聲稱「今次公投失敗係因為『錢同埋族裔票』作怪」，無幾耐之後就辭徂職；
加拿大最高法院喺1998年裁定：
根據《加拿大憲法》，魁北克無權單方面宣告獨立；
但係魁北克可以喺民意明顯傾向獨立嘅情況下，同加拿大商討點樣獨立；
包括魁北克在內，任何加拿大領土想脫離加拿大，都必須以憲法修正案嘅形式提出；
針對公投問題太過唔清晰爾個問題，加拿大國會喺2000年通過徂《清晰法案》，規定唔准再喺公投問題裡邊使用模糊不清嘅語言。

1980年魁北克獨立公投
魁北克獨立運動
《清晰法案》

1995年選舉
加拿大選舉
魁北克